text: Varsel: Skybrud til syd- og sønderjyderne
  22 maj 2014 kl. 05.55
  DMI varsler skybrud, torden og vindstød over Syd- og Midtjylland torsdag aften.
  De høje temperaturer og mange solskinstimer kan få en meget brat ende.
  DMI varsler nemlig, at kraftige regn- og tordenbyger kan bevæge sig fra Tyskland op over den syd-, vest- og sønderjyske landsdel. Det kan udløse deciderede skybrud.
  Lokalt kan der falde mellem 10 og 15 mm regn i løbet af en halv time. 
  Og så er der risiko for kraftig torden med vindstød over 15 m/s.
  Det vil være en god idé at få de værdifulde ting op fra kælderen. Hvis man bor i et lavtliggende område, risikerer man nemlig oversvømmelse, skriver DMI.
  Læs mere om varslet på DMIs hjemmeside
  